Alta Roux, genealoog en boeiende storieverteller, was Saterdag 11 Maart die tak se gasspreker. Na twee-en-twintigjaar lange navorsing het sy verlede jaar die "Die nageslag van Barend Pieters en Johanna Nel", gepubliseer. Alta het jare spandeer om hierdie navorsing te boek te stel. Sy het ver gereis om die geringste leidrade op te volg en te bevestig. Sy kon 'n ouma se vraag oor hoekom 'n klompie kinders in Engelse kerke gedoop is naspeur. Haar familie aan beide vader en moederskant het aan die Anglo Boereoorlog deelgeneem met die ernstige nagevolge wat dit ingehou het. Van kleinkind af het sy geleer om na stories te luister en om stories te vertel. Sy noem haarself ŉ versamelaar van stories en het van die lekker stories wat sy in die dorpgeskiedenisse en kerkraads¬notules raakgeloop het, oorvertel.
Saterdag 19 November. Wat ŉ lekker genealogiedag! Uitstekende referate wat deeglik nagevors en onderhoudend en interessant aangebied is. Noord-transvaal Tak het sy verjaardagjaar waarin die tak 50 jaar oud geword het, met ŉ allegaartjie van genealogie-referate wat deur agt taklede gelewer is, afgesluit. 'n Klompie van ons lede, Hettie Muller, John Yssel, Ludwig Döhne, Teuns Deeltlefs; Annemarie Dreyer; Kobie van Rooyen; Fedie van Wyk, Dirk van Heerden en Isabel Groesbeek, het ons meegesleur met die vertellinge en ondervindinge wat hul tydens hul soektogte na familie opgedoen het. Dit het ons weer nuwe moed en stukrag gegee om hierdie belangrike deel van ons kultuurerfenis onverpoosd na te jaag. Die tak het voorwaar die jaar se verrigtinge op 'n hoogtepunt afgesluit. Ons Komitee kan waarlik trots wees op wat gedurende hierdie jaar bereik i.
Could not open a directory stream for /home/familia/public_html/images/NTvlFotos/Allegaartjie_Nov_2016/
Wednesday, 26 September 2018 04:57